

VLADA REPUBLIKE HRVATSKE

Zagreb, 6. travnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo unutarnjih poslova  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o upućivanju materijalne pomoći Sirijskoj Arapskoj Republici  |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 11. Zakona o sustavu civilne zaštite („Narodne novine“, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2023. donijela

**O D L U K U**

**o upućivanju materijalne pomoći**

 **Sirijskoj Arapskoj Republici**

**I.**

 Vlada Republike Hrvatske slijedom razornih potresa koji su pogodili Sirijsku Arapsku Republiku, upućuje materijalnu pomoć Sirijskoj Arapskoj Republici, sukladno popisu iz točke II. ove Odluke, u ukupnoj financijskoj protuvrijednosti od 203.999,97 EUR, od čega 50.403,20 EUR s pozicije Ministarstva unutarnjih poslova - Ravnateljstva civilne zaštite, 106.320,00 EUR s pozicije Ministarstva gospodarstva i održivog razvoja - Ravnateljstva za robne zalihe i 47.276,77 EUR iz sredstava Hrvatskog Caritasa.

**II.**

Ministarstvo unutarnjih poslova - Ravnateljstvo civilne zaštite, Ministarstvo gospodarstva i održivog razvoja - Ravnateljstvo za robne zalihe i Hrvatski Caritas će za provedbu ove Odluke osigurati isporuku:

|  |
| --- |
| **MUP - RAVNATELJSTVO CIVILNE ZAŠTITE** |
| **RED.BR.** | **NAZIV ROBE** | **JED. MJERE** | **KOLIČINA** | **VRIJEDNOST** |
| 1 | KREVETI/BEDS | komad/item | 40 | 14.290,40 EUR |
| 2 | MADRAC/MATTRESS | komad/item | 80 | 2.707,20 EUR |
| 3 | ŠATOR/TENT | komad/item | 60 | 19.125,60 EUR |
| 4 | DEKA/BLANKET | komad/item | 1.000 | 14.280,00 EUR |
| **UKUPNA VRIJEDNOST ROBE** | **50.403,20 EUR** |

|  |
| --- |
| **MINGOR - RAVNATELJSTVO ZA ROBNE ZALIHE** |
| **RED.BR.** | **NAZIV ROBE** | **JED. MJERE** | **KOLIČINA** | **VRIJEDNOST** |
| 1 | PAŠTETA KOKOŠJA/ CHICKEN PATE | kg | 2.000 | 11.680,00 EUR |
| 2 | PAŠTETA PILEĆA/ CHICKEN PATE | kg | 2.000 | 17.520,00 EUR |
| 3 | RIBLJE KONZERVE/ CANNED FISH | kg | 4.000 | 36.520,00 EUR |
| 4 | JAJA U PRAHU/ POWDERED EGGS | kg | 2.000 | 25.800,00 EUR |
| 5 | MLIJEKO TRAJNO/ UHT MILK | l | 5.000 | 4.300,00 EUR |
| 6 | ULJE/ OIL | l | 5.000 | 10.500,00 EUR |
| **UKUPNA VRIJEDNOST ROBE** | **106.320,00 EUR** |
| **HRVATSKI CARITAS** |
| **RED.BR.** | **NAZIV ROBE** | **JED. MJERE** | **KOLIČINA** | **VRIJEDNOST** |
| 1 | DEKA/BLANKET | komad/item | 1045 |  |
| 2 | POKRIVAČ/BLANKET | komad/item | 916 |  |
| 3 | JASTUK/PILLOW | komad/item | 121 |  |
| 4 | NADMADRAC/MATTRESS TOPPER | komad/item | 30 |  |
| 5 | ŠATOR/TENT | komad/item | 3 |   |
| 6 | BRAŠNO GLATKO T-550 1KG/FLOUR SMOOTH | paleta/palette | 6 |  |
| 7 | SUNCOKRETOVO ULJE 5/1/SUNFLOWER OIL | paleta/palette | 1 |  |
| 8 | RIŽA 1KG/RICE | paleta/palette | 2 |  |
| 9 | DŽEM MIJEŠANI 860G/MIXED JAM | paleta/palette | 2 |  |
| 10 | SARDINA 125G/90G/SARDINES | paleta/palette | 2 |  |
| **UKUPNA VRIJEDNOST ROBE** |  **47.276,77 EUR** |

**III.**

 Za transport robe iz točke II. ove Odluke, a na temelju članka 131. Zakona o javnoj nabavi („Narodne novine“, br. 120/16. i 114/22.), Ministarstvo unutarnjih poslova provest će pregovarački postupak bez prethodne objave poziva na nadmetanje.

**IV.**

 Financijska sredstva potrebna za provedbu ove Odluke osigurana su u Državnom proračunu Republike Hrvatske za 2023. godinu na pozicijama Ministarstva unutarnjih poslova - Ravnateljstva civilne zaštite, Ministarstva gospodarstva i održivog razvoja - Ravnateljstva za robne zalihe te iz sredstava Hrvatskog Caritasa.

**V.**

 Zadužuje se Ministarstvo unutarnjih poslova za pripremu aktivnosti iz ove Odluke.

**VI.**

 Ova Odluka stupa na snagu danom donošenja.

KLASA:

URBROJ:

Zagreb,

  **P R E D S J E D N I K**

  **mr. sc. Andrej Plenković**

**OBRAZLOŽENJE**

Dana 6. veljače 2023. godine razoran potres jakosti 7,8 po Richteru pogodio je Tursku i sjeverozapadni dio Sirijske Arapske Republike u 4:17 sati ujutro po lokalnom vremenu na dubini od približno 17,9 kilometara. Epicentar potresa bio je u okrugu Pazarcik, u pokrajini Kahramanmaras na jugoistoku Turske, oko 60 km zračne linije od sirijske granice, a osjetio se i na Cipru i u Libanonu.

Prema posljednjim podacima, u potresima u Sirijskoj Arapskoj Republici poginulo je najmanje 6.000 osoba, a ozlijeđeno 11.200 osoba. Broj poginulih osoba u Turskoj i Sirijskoj Arapskoj Republici je 56.100.

Sirijska Vlada je 8. veljače 2023. godine uputila molbu za pomoć putem Mehanizma Unije za civilnu zaštitu (UCPM), prvenstveno u vidu slanja potražnih i spasilačkih timova, zatim medicinskih i prehrambenih potrepština, lijekova i opreme za zbrinjavanje stanovništva.

Slijedom navedenog, Ministarstvo unutarnjih poslova predlaže da Vlada Republike Hrvatske uputi materijalnu pomoć stanovništvu na potresom pogođenim područjima u Sirijskoj Arapskoj Republici u vidu prehrambenih artikala, opreme za zbrinjavanje i higijenskih potrepština, ukupne vrijednosti 203.999,97 EUR.

Ministarstvo unutarnjih poslova zadužuje se za pripremu aktivnosti.

Financijska sredstava za provedbu Odluke osigurana su Državnom proračunu Republike Hrvatske za 2023. godinu na pozicijama Ministarstva unutarnjih poslova - Ravnateljstva civilne zaštite, Ministarstva gospodarstva i održivog razvoja - Ravnateljstva za robne zalihe te iz sredstava Hrvatskog Caritasa.

Transport materijalne pomoći osigurava Ministarstvo unutarnjih poslova - Ravnateljstvo civilne zaštite, a predviđeni termin polaska je do 7. travnja 2023.